CELEX: 32007D0442
Language: bg
Date: 2007-06-21 00:00:00
Title: 2007/442/ЕОРешение на Комисията от 21 юни 2007 година за невключване на определени активни вещества в приложение I към Директива 91/414/ЕИО на Съвета и за оттегляне на разрешения за продукти за растителна защита, съдържащи тези вещества (нотифицирано под номер C(2007) 2576) (Текст от значение за ЕИП)

28.6.2007   
            
            
               BG
            
            
               Официален вестник на Европейския съюз
            
            
               L 166/16
            
         РЕШЕНИЕ НА КОМИСИЯТА
   от 21 юни 2007 година
   за невключване на определени активни вещества в приложение I към Директива 91/414/ЕИО на Съвета и за оттегляне на разрешения за продукти за растителна защита, съдържащи тези вещества
   (нотифицирано под номер C(2007) 2576)
   (Текст от значение за ЕИП)
   (2007/442/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 2, четвърта алинея от нея,
   като има предвид, че:
   
               (1)
            
            
               В член 8, параграф 2 от Директива 91/414/EИО се предвижда, че дадена държава-членка може в рамките на период от 12 години от датата на нотифициране на посочената директива да разреши пускането на пазара на продукти за растителна защита, съдържащи активни вещества, които не са посочени в приложение I към същата директива, които вече се намират на пазара две години след датата на нотифициране, докато тези вещества постепенно се проучват в рамките на работна програма.
            
         
               (2)
            
            
               Регламенти на Комисията (ЕО) № 1112/2002 (2) и (ЕО) № 2229/2004 (3) определят подробните правила за изпълнение на четвъртия етап от работната програма, посочена в член 8, параграф 2 от Директива 91/414/ЕИО.
            
         
               (3)
            
            
               С Регламент (ЕО) № 2229/2004 на производителите в Чешката република, Естония, Кипър, Латвия, Литва, Унгария, Малта, Полша, Словения и Словашката република се предоставя възможността да участват в четвъртия етап от работната програма и се организира прегледът на веществата, които са били на пазара в тези държави-членки към 30 април 2004 г. и не са били включени в работната програма.
            
         
               (4)
            
            
               По отношение на определени активни вещества нито един производител не е внесъл нотификация съгласно член 4, параграф 1 от Регламент (ЕО) № 2229/2004. Когато Комисията информира държавите-членки за този факт на 18 ноември 2005 г., нито една нова държава-членка не направи декларация за интерес в рамките на определения срок.
            
         
               (5)
            
            
               По отношение на някои други активни вещества всички нотификатори се оттеглиха от участие в работната програма. Комисията предостави тази информация на държавите-членки на 4 април 2006 г. Единствено в три случая държави-членки избраха да действат като нотификатори за целите на по-нататъшно участие в работната програма съгласно член 14, параграф 3 от Регламент (ЕО) № 2229/2004.
            
         
               (6)
            
            
               За определени активни вещества не е внесено нито едно пълно досие и нито една държава-членка не е изразила желание да действа като нотификатор.
            
         
               (7)
            
            
               В резултат активните вещества, посочени в съображения 4, 5 и 6, не следва да се включват в приложение I към Директива 91/414/ЕИО и държавите-членки следва да оттеглят всички разрешения за продукти за растителна защита, съдържащи тези активни вещества.
            
         
               (8)
            
            
               За някои от тези активни вещества бе представена и оценена информация от Комисията заедно с експерти от държавите-членки, което показа необходимостта от по-нататъшно използване на въпросните вещества. Поради това, при настоящите обстоятелства, за определени основни начини на употреба, за които няма ефективни алтернативи, е оправдано да се удължи периодът за оттегляне на разрешенията, като се предвидят и строги условия, насочени към свеждане на възможния риск до минимум.
            
         
               (9)
            
            
               За активните вещества, за които има само кратък период на предварително уведомление за оттеглянето на продуктите за растителна защита, съдържащи такива вещества, е разумно да се предвиди гратисен период за унищожаването, складирането, пускането на пазара и употребата на наличните запаси, не по-дълъг от дванадесет месеца, за да се позволи наличните количества да бъдат използвани за не повече от един допълнителен вегетативен период. В случаите, когато е предвиден по-дълъг срок на предварително уведомление, този срок може да се съкрати, така че да изтече в края на вегетативния период.
            
         
               (10)
            
            
               Настоящото решение не засяга внасянето на заявление за тези активни вещества съгласно разпоредбите на член 6, параграф 2 от Директива 91/414/ЕИО с оглед на евентуалното включване в приложение I към нея.
            
         
               (11)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Активните вещества, изброени в приложение I към настоящото решение, не се включват като активни вещества в приложение I към Директива 91/414/ЕИО.
   Член 2
   Държавите-членки гарантират, че:
   
               а)
            
            
               разрешенията за продукти за растителна защита, съдържащи активните вещества, изброени в приложение I, са оттеглени до 22 декември 2007 г.;
            
         
               б)
            
            
               от датата на публикуване на настоящото решение не се издават или подновяват разрешения за продукти за растителна защита, съдържащи тези активни вещества.
            
         Член 3
   1.   Чрез дерогация от член 2 държава-членка, включена в колона Б от приложение II, може да запази разрешенията за продукти за растителна защита, съдържащи веществата, посочени в колона А от посоченото приложение, за видовете употреба, посочени в колона В от посоченото приложение, до 30 юни 2010 г., при условие, че изпълни следните условия:
   
               а)
            
            
               гарантира, че не причиняват вредно въздействие върху здравето на хората или животните и неприемливо влияние върху околната среда;
            
         
               б)
            
            
               гарантира, че такива продукти за растителна защита, останали на пазара, се преетикетират, за да отговорят на условията за ограничена употреба;
            
         
               в)
            
            
               налага всички подходящи мерки за намаляване на риска, за да намали всякакви възможни рискове;
            
         
               г)
            
            
               гарантира, че усърдно се търсят алтернативи на тези начини на употреба.
            
         2.   Държавите-членки, които се възползват от дерогацията, предвидена в параграф 1, информират Комисията за взетите мерки съгласно параграф 1 и по-специално, съгласно букви от a) до г), до 31 декември на всяка година.
   Член 4
   Всеки гратисен период, предоставен от държавите-членки в съответствие с член 4, параграф 6 от Директива 91/414/ЕИО, е възможно най-кратък.
   За разрешения, които са оттеглени в съответствие с член 2, този период изтича най-късно на 22 декември 2008 г.
   За разрешения, които са оттеглени в съответствие с член 3, периодът изтича най-късно на 31 декември 2010 г.
   Член 5
   Адресати на настоящото решение са държавите-членки.
   
      Съставено в Брюксел на 21 юни 2007 година.
      
         
            За Комисията
         
         Markos KYPRIANOU
         
            Член на Комисията
         
      
   
   
      (1)  ОВ L 230, 19.8.1991 г., стр. 1. Директива, последно изменена с Директива 2007/31/ЕО на Комисията (ОВ L 140, 1.6.2007 г., стр. 44).
   
      (2)  ОВ L 168, 27.6.2002 г., стр. 14.
   
      (3)  ОВ L 379, 24.12.2004 г., стр. 13.
   ПРИЛОЖЕНИЕ I
   Списък на активните вещества, които не са включени като активни вещества в приложение I към Директива 91/414/ЕИО
   Част A
   2-хидроксиетил бутил сулфид
   2-Нафтилоксиацетамид
   3-фенил 2-пропенал (канелен алдехид)
   Аминокиселини/гама-аминобутиринова киселина
   Амониев карбонат
   Асфалти
   Калциев хлорид
   Калциев хидроксид
   Казеин
   Хитозан
   Цис-зеатин
   Цитронелол
   Цитрусов екстракт/екстракт от грейпфрут
   Цитрусов екстракт/екстракт от семена на грейпфрут
   Прах от игли на иглолистни растения
   Дафиново масло
   EDTA и солите ѝ
   Екстракт от мента пиперита
   Екстракт от червен дъб, берберска смокиня, ароматен сумак, червена ризифора
   Мастни киселини/Изобутиринова киселина (CAS 79-31-2)
   Мастни киселини/Изовалеринова киселина (CAS 503-74-2)
   Мастни киселини/калиева сол — каприлинова киселина (CAS 124-07-2)
   Мастни киселини/калиева сол — мастна киселина от талово масло (CAS 61790-12-3)
   Мастни киселини/Валеринова киселина
   Фолиева киселина
   Мравчена киселина
   Пулпа от чесън
   Желатин
   Железен пирофосфат
   Ланолин
   Лецитин
   Лактоалбумин
   Екстракт от синап
   Олеин
   Парафиново масло/(CAS 64741-88-4)
   Парафиново масло/(CAS 64741-89-5)
   Парафиново масло/(CAS 64741-97-5)
   Парафиново масло/(CAS 64742-55-8)
   Парафиново масло/(CAS 64742-65-0)
   Парафиново масло/(CAS 8012-95-1)
   Петролни масла/(CAS 74869-22-0)
   Петролни масла/(CAS 64742-55-8/64742-57-7)
   Растителни масла/Маслиново масло
   Растителни масла/Етерично масло (еугенол)
   Растителни масла/Масло от дървото гайка
   Растителни масла/Чесново масло
   Растителни масла/Масло от лимонова трева
   Растителни масла/Портокалово масло
   Растителни масла/Борово масло
   Растителни масла/Соево масло
   Растителни масла/Слънчогледово масло
   Растителни масла/Масло от иланг-иланг
   Полимер на стирол и акриламид
   Вкусов репулзив от растителен и животински произход/екстракт от съедобен/фосфорна киселина и рибено брашно
   Прополис
   Обонятелни репулзиви от животински или растителен произход/етерични масла
   Обонятелни репулзиви от животински или растителен произход/Мастни киселини, рибено масло
   Обонятелни репулзиви от животински или растителен произход/Сурово талово масло (CAS 93571-80-3)
   Натриев хидроген карбонат
   Част Б
   1 метокси-4-пропенилбензол (анетол)
   1 метил-4-изопропилиденциклохекс-1-ен (терпинолен)
   2-етил-1, 6-диоксаспиро (4,4) нонан (халкогран)
   2 етил-1, 6-диоксаспиро (4,4) нонан
   2-метоксипропан-1-ол
   2-метоксипропан-2-oл
   2-метил-3-бутен-2-oл
   2-метил-6-метилен-2, 7-октадиен-4-oл (ипсдиенол)
   2-метил-6-метилен-7-октен-4-oл (ипсенол)
   2, 6, 6-триметилбицикло [3.1.1] хепт-2-ене (алфа-пинен)
   4, 6, 6-триметил-бицикло[3.1.1]хепт-3-ен-oл,((S)-цис-вербенол)
   3-метил-3-бутен-1-ол
   3, 7, 7-триметилбицикло [4.1.0] хепт-3-ен (3-карен)
   (E)-2-метил-6-метилен-2, 7-октадиен-1-ол (мирценол)
   E- 9- додецен-1-ил ацетат
   (8E, 10E) – 8, 10 – додекадиен 1-ил ацетат
   (E, Z)-8, 10-тетрадекадиенил
   (E/Z)-9-додеценил ацетат; (E/Z)-9-додецен-1-ол; (Z)-11-тетрадецен-1-ил ацетат
   (IR)-1,3,3-триметил-4,6-диоксатрицикло[3.3.1.0] нонан (линеатин)
   метил p-хидроксибензоат
   p – хидроксибензоена киселина
   Част В
   Агробактериум радиобактер K 84
   Бацилус сферикус
   Бацилус субтилис щам IBE 711
   Бакуловирус GV
   Неодиприон вирус на нуклеарната полихидроза
   Част Г
   Бродифакум
   Хлоралоза
   Хлорофацинон
   Трикалциев фосфат
   Част Е
   Формалдехид
   Глутаралдехид
   Висококипящ кисел гудрон, нотифициран като дезинфектант
   Водороден пероксид
   Пероцетна киселина
   Фоксим
   Натриев р-толуенсулфон-хлорамид
   Част Ж
   1,3,5 тир-(2-хидроксиетил)-хекса-хидро-S-триазин
   2-меркаптобензотиазол
   2-метокси-5-нитрофенол натриев хлорид
   3-(3-бензилоксикарбонил-метил) -2-бензотиазолинон (Бензолинон)
   Биохумус
   Кумилфенол
   Меден комплекс: 8-хидроксиквинолин със салицилова киселина
   Етанедиал (глиоксал)
   Флуфензин
   Флуметсулам
   Хексаметилен тетрамин
   Лактофен
   Ясминова киселина
   N- фенилфталаминова киселина
   ПРИЛОЖЕНИЕ II
   Списък на разрешенията, посочени в член 3, параграф 1
   
               Колона A
            
            
               Колона Б
            
            
               Колона В
            
         
               Активно вещество
            
            
               Държава-членка
            
            
               Употреба
            
         
               Хитозан (група A)
            
            
               Полша
            
            
               Зеленчуци и декоративни растения.
            
         
               Прах от игли на иглолистни растения (група A)
            
            
               Латвия
            
            
               Малини, лук, моркови, зеле, репички, кръмно цвекло и гладиоли.
            
         
               Калциев дихлорид (група A)
            
            
               Нидерландия
            
            
               Корени на цикория.
            
         
               Испания
            
            
               Ябълки и круши.
            
         
               Калциев хидроксид (група A)
            
            
               Нидерландия
            
            
               Овощни градини и овощни разсадници.
            
         
               Цис-зеатин (група A)
            
            
               Португалия
            
            
               Растителен екстракт, използван като регулатор на растежа на растенията при зърнени култури, зеленчуци, овощни градини, лозя, цитрусови плодове, декоративни растения и лесовъдство.
            
         
               Цитрусов екстракт/екстракт от грейпфрут (група A)
            
            
               Полша
            
            
               Зеленчуци, декоративни култури и обработка на семена, дезинфекция на вътрешно оборудване.
            
         
               ЕDTA и солите ѝ (група A)
            
            
               Полша
            
            
               Дървета в разсадници.
            
         
               Екстракт от мента пиперита (група A)
            
            
               Полша
            
            
               Обработка на семената на предсеитбен етап.
            
         
               Екстракт от червен дъб, берберска смокиня, ароматен сумак, червена ризифора (група A)
            
            
               Полша
            
            
               Захарно цвекло.
            
         
               Мастни киселини/Изовалеринова киселина (група A)
            
            
               Полша
            
            
               Картофи, царевица, зърнени култури и цвекло.
            
         
               Мастни киселини/Изобутиринова киселина (група A)
            
            
               Полша
            
            
               Картофи, царевица, зърнени култури и цвекло.
            
         
               Мастни киселини/Калиева сол – каприлинова киселина (CAS 124-07-2) (група A)
            
            
               Полша
            
            
               Контрол на бурени и мъхове в градини и зони за отдих.
            
         
               Фолиева киселина (група A)
            
            
               Испания
            
            
               Овощни градини, маслини, цитруси, ягоди и зеленчуци.
            
         
               Мравчена киселина (група A)
            
            
               Нидерландия
            
            
               Цикория.
            
         
               Пулпа от чесън (група A)
            
            
               Полша
            
            
               Зеленчуци и декоративни култури.
            
         
               Ланолин (група A)
            
            
               Словашка република
            
            
               Горски култури.
            
         
               Лецитин (група A)
            
            
               Австрия
            
            
               Касис и плодови зеленчуци.
            
         
               Германия
            
            
               Декоративни растения, овощни градини, ягодоплодни култури, подправки, билки и зеленчуци.
            
         
               Парафиново масло (CAS 64741-88-4) (група A)
            
            
               Полша
            
            
               Семена за картофени растения.
            
         
               Парафиново масло (CAS 8012-95-1) (група A)
            
            
               Унгария
            
            
               Овощни дървета, лози, пипер, краставици, захарно цвекло, декоративни растения и ягодоплодни култури.
            
         
               Испания
            
            
               Зърнени култури.
            
         
               Растителни масла/Портокалово масло (група A)
            
            
               Полша
            
            
               Маруля.
            
         
               Обонятелни репулзиви от животински или растителен произход/Сурово талово масло (CAS 93571-80-3) (група A)
            
            
               Литва
            
            
               Горски култури.
            
         
               Вкусов репулзив от растителен и животински произход/екстракт от съедобен/фосфорна киселина и рибeно брашно (група A)
            
            
               Полша
            
            
               Картофи, цвекло, зърнени култури, семе от рапица, бобови култури.
            
         
               1 метокси-4-пропенилбензен (анетол) (група Б)
            
            
               Полша
            
            
               Горски култури.
            
         
               Испания
            
            
               Бадеми, череши, сливи, ябълки, пъпеши и круши.
            
         
               1 метил-4-изопропилиденециклохекс-1-ен (терпинолен) (група Б)
            
            
               Полша
            
            
               Горски култури.
            
         
               2,6,6-триметилбицикло [3.1.1] хепт 2-ен (алфа-пинен) (група Б)
            
            
               Полша
            
            
               Горски култури.
            
         
               4,6,6-триметил-бицикло[3.1.1]хепт-3-ен-oл,((S)-цис-вербенол) (група Б)
            
            
               Полша
            
            
               Горски култури.
            
         
               2-етил-1, 6-диоксаспиро (4,4) нонан (халкогран) (група Б)
            
            
               Полша
            
            
               Горски култури.
            
         
               2-метил-3 бутен-2-oл (група Б)
            
            
               Полша
            
            
               Горски култури.
            
         
               3, 7, 7-триметилбицикло [4.1.0] хепт-3-ен (3-карен) (група Б)
            
            
               Полша
            
            
               Горски култури.
            
         
               (E)-2-метил-6-метилен-2, 7-октадиен-1-ол (мирценол) (група Б)
            
            
               Полша
            
            
               Горски култури.
            
         
               2-метил-6-метилен-2, 7-октадиен-4-oл (ипсдиенол) (група Б)
            
            
               Полша
            
            
               Горски култури.
            
         
               метил p-хидроксибензоат (група Б)
            
            
               Полша
            
            
               Горски култури.
            
         
               Бродифакум (група Г)
            
            
               Германия, Испания
            
            
               Родентицид: ограничена до предварително подготвени примамки, ако са разположени правилно в специално направени воденични кошове. Ограничена за професионални потребители, използващи подходящи предпазни средства.
            
         
               Полша
            
            
               Родентицид и талпицид: ограничена до предварително подготвени примамки, ако са разположени правилно в специално направени воденични кошове. Ограничена за професионални потребители, използващи подходящи предпазни средства.
            
         
               Хлоралоза (група Г)
            
            
               Франция
            
            
               Използва се за контролиране на популации от гарвани и къртици. Ограничена за професионални потребители, използващи подходящи предпазни средства. Ограничено разрешение за употреба в примамки и при контролирани условия съгласно разпоредбите на конкретна национална наредба.
            
         
               Хлорофацинон (група Г)
            
            
               Франция, Германия, Испания
            
            
               Родентицид: употреба, ограничена до предварително подготвени примамки, ако са разположени правилно в специално направени воденични кошове. Ограничена за професионални потребители, използващи подходящи предпазни средства.
            
         
               Глутаралдехид (група Е)
            
            
               Белгия
            
            
               Ограничена за професионални потребители, използващи подходящи предпазни средства. Дезинфекция на селскостопански инструменти, транспортни средства, празни стаи за отглеждане на гъби, празни складове за растителни продукти.
            
         
               Франция
            
            
               Ограничена за професионални потребители, използващи подходящи предпазни средства. Дезинфекция на празни складове за растителни продукти и селскостопански инструменти.
            
         
               Полша
            
            
               Ограничена за професионални потребители, използващи подходящи предпазни средства. Дезинфекция на селскостопански инструменти, транспортни средства, празни складове за растителни продукти и оранжерии.
            
         
               Водороден пероксид (група Е)
            
            
               Франция
            
            
               Дезинфекция на вегетационни къщи, селскостопанско оборудване и тръби за напояване.
            
         
               Нидерландия
            
            
               Цветни луковици и цикория.
            
         
               Обединено кралство
            
            
               Цветни луковици, картофени грудки и дезинфекция на вегетационни къщи, складове и селскостопански инструменти и оборудване.
            
         
               Пероцетна киселина (група Е)
            
            
               Франция
            
            
               Дезинфекция на вегетационни къщи, селскостопанско оборудване и тръби за напояване.
            
         
               Полша
            
            
               Дезинфекция на вегетационни къщи, складове и селскостопански инструменти и оборудване.
            
         
               Нидерландия
            
            
               Цветни луковици.
            
         
               Обединено кралство
            
            
               Цветни луковици, картофени грудки и дезинфекция на вегетационни къщи и селскостопански инструменти и оборудване.
            
         
               Фоксим
            
            
               Словения
            
            
               Инсектицид, използван за приложение в почвата.
            
         
               1,3,5 тир-(2-хидроксиетил)-хекса-хидро-S-триазин (група Ж)
            
            
               Полша
            
            
               Оборудване, оранжерии, машини и други селскостопански инструменти.
            
         
               Хексаметилен тетрамин (група Ж)
            
            
               Словашка република
            
            
               Горски култури.
            
         
               Биохумус (група Ж)
            
            
               Полша
            
            
               Декоративни растения и като продукт, стимулиращ растежа на растенията.
            
         
               Флуфензин (група Ж)
            
            
               Унгария
            
            
               Овощни дървета, лозя, ягодоплодни култури, зеленчуци и декоративни дървета.
            
         
               Етанедиал (глиоксал) (група Ж)
            
            
               Полша
            
            
               Ограничена до професионални потребители, използващи подходящи предпазни средства. Дезинфекция на селскостопански инструменти, транспортни средства, вегетационни къщи и празни складове за растителни продукти.
            
         
               N- фенилфталаминова киселина (група Ж)
            
            
               Унгария
            
            
               Зеленчуци, слънчоглед, соя, люцерна, лупина, инкарнатна детелина, рапица, ориз, обикновена вишна, ябълки и лозя.